ব্যাট হাতে ধোনির সাম্প্রতিক ফর্ম জাতীয় দলকে ভরসা দিচ্ছে না বলেই ঘরোয়া ক্রিকেটে তাকে খেলতে বলেছিল নির্বাচকেরা। চলতি বছরে ১৫টি ওয়ানডে খেলে ২৮.১২ গড়ে তিনি করেছেন ২২৫ রান। যা একেবারেই সাদামাটা পারফরম্যান্স। মিডল অর্ডারে তিনি ভরসা দিতে পারছেন না। ডট বল খেলছেন বেশি। বড় শট নিতে সমস্যায় পড়ছেন। রানের গতি বাড়াতেও পারছেন না ডেথ ওভারে। তাই নিজের আসল রূপে ফেরার জন্য ধোনি ঘরোয়া ক্রিকেট খেলতে পারতেন।